פורשה טייקאן

פורשה טייקאן (באנגלית: Porsche Taycan) היא מכונית מנהלים חשמלית וספורטיבית במרכב סדאן, בעלת ארבעה מקומות ישיבה, שמיוצרת על ידי פורשה משנת 2020. היא נחשפה ב-4 בספטמבר 2019, והגיעה לישראל ביוני 2020. בשנת 2015 הציגה פורשה את דגם הקונספט המקדים בשם פורשה מישן אי. זו המכונית החשמלית הראשונה שתוכננה ומיוצרת על ידי פורשה. העיצוב החיצוני יוקרתי וספורטיבי ומבוסס על הפורשה פאנאמרה, תא הנוסעים קלאסי ויוקרתי בעיקר, כמעט ושאין כפתורים בתא הנוסעים את הכל הפכה פורשה למשטחי מגע יוקרתיים, מול הנהג יש לוח מחוונים דיגיטלי בקוטר של 16.5 אינץ', לאורך הדשבורד והקונסולייה המרכזית יש שלושה מסכי מגע אחד לנהג והשני לנוסע בקונסוליה המסך שולט על בקרת האקלים ומראה את מצב הסוללה. הטייקאן עשויה בעיקר מפלדה ואלומיניום. כל לוחות המרכב, למעט הפגושים הקדמיים והאחוריים, עשויים גם הם מאלומיניום להפחתת משקל. כ-37% מהמכונית היא אלומיניום. הטייקאן כוללת ארבעה סוגי מנועים עם שמות שונים. לכול סוגי המנועים למעט אחד הנעה כפולה (4X4). לכל הדגמים תיבת הילוכים אוטומטית בעלת שתי הילוכים. טייקאן 4S: שני מנועים חשמליים המספקים כ-435 כ"ס ומומנט מרבי של 65.2 קג"מ או לפרק זמן קצוב או בעת שימוש בבקרת יציאה המנועים מספקים כ-530 כ"ס. היא מאיצה מ-0 ל-100 קמ"ש בתוך 4.0 שניות ומגיעה למהירות מרבית של 260 קמ"ש. סוללת ליתיום-יון בקיבולת 79.2 קוט"ש המאפשרת טווח נסיעה חשמלי של 407 ק"מ בתקן WLTP. ישנה אפשרות בחבילת "פרפורמנס בטריה פלוס" לסוללה בקיבולת 93.4 קוט"ש המאפשרת טווח נסיעה חשמלי של 463 ק"מ בתקן WLTP ו-490 כ"ס ומומנט של 66.3 קג"מ. טייקאן טורבו: שני מנועים חשמליים המספקים כ-625 כ"ס או 680 כ"ס במצב "אוברבוסט" ומומנט מרבי של 86.6 קג"מ. היא מאיצה מ-0 ל-100 קמ"ש בתוך 3.2 שניות ומגיעה למהירות מרבית של 260 קמ"ש. סוללת ליתיום-יון בקיבולת 79.2 קוט"ש המאפשרת טווח נסיעה חשמלי של 450 ק"מ בתקן WLTP. טייקאן טורבו S: שני מנועים חשמליים המספקים כ-761 כ"ס ומומנט מרבי של 107 קג"מ. היא מאיצה מ-0 ל-100 קמ"ש בתוך 2.8 שניות ומגיעה למהירות מרבית של 260 קמ"ש. סוללת ליתיום-יון בקיבולת 79.2 קוט"ש המאפשרת טווח נסיעה חשמלי של 412 ק"מ בתקן WLTP. טייקאן 4S הנעה אחורית (4X2): מנוע חשמלי המספק כ-326 כ"ס. היא מאיצה מ-0 ל-100 קמ"ש בתוך 5.4 שניות ומגיעה למהירות מרבית של 230 קמ"ש. סוללת ליתיום-יון בקיבולת 79.2 קוט"ש המאפשרת טווח נסיעה חשמלי של 430 ק"מ בתקן WLTP. ישנה אפשרות בחבילת "פרפורמנס בטריה פלוס" לסוללה בקיבולת 93.4 קוט"ש ו-380 כ"ס וטווח נסיעה חשמלי של 484 ק"מ בתקן WLTP. ב-4 במרץ 2020 הציגה פורשה את גרסת השטוניג ברייק (סטיישן-ספורט). גרסה זו בעלת מרכב גבוהה יותר ב-30 ס"מ המעניק לדגם יכולת שטח של קרוסאובר אך המרכב עצמו סטיישן. היא משווקת עם מנוע חשמלי המספק 375 כ"ס או 469 כ"ס. ב-17 בנובמבר 2021 חשפה פורשה שתי גרסאות קצה לטייקאן. העיצוב החיצוני והפנימי הפך לספורטיבי יותר ומעוצב בסגנון מכונית ספורט המיועדת למסלול. רוב החלקים הפנימיים של הדגם עשויים מסיבי פחמן להורדת המשקל. שני הדגמים משווקים עם שני מנועים חשמליים המספקים 598 כ"ס. נתון התאוצה עומד על 3.7 שניות ומהירות מרבית מוגבלת אלקטרונית של 250 קמ"ש. סוללת ליתיום-יון בקיבולת 93.4 קוט"ש המאפשרת טווח נסיעה חשמלי של 504 ק"מ בתקן WLTP. טעינת הסוללה עם מטען מהיר בקיבולת 270 קילוואט תאפשר טעינה מ-5% עד 80% בתוך 22.5 דקות. ב-10 באוגוסט 2022 קבעה פורשה עם הטייקאן טורבו S שיא חדש לרכב חשמלי בנורבורגרינג ובכך עקפה את טסלה שקבעה את השיא הקודם עם הטסלה מודל S פלייד, הטייקאן הקיפה את המסלול בתוך 7:33 (7 דקות ו-33 שניות) והמודל S פלייד בתוך 7:35 (7 דקות ו-35 שניות). פורשה הצילחה לשבור את השיא עם חבילת שיפורים מיוחדת לטייקאן טורבו S, חבילת הביצועים הזאת תשווק החל מתחילת 2023. בסביבות 4,480 יחידות נמסרו במחצית הראשונה של 2020, שנת המכירה הראשונה שלה. בחודשים ינואר עד ספטמבר 2021 מכרה פורשה 28,640 יחידות מהטייקאן ובכך עקפה את הפורשה 911 בנתוני המכירות אשר כ-27,972 יחידות נמכרו ממנה. הטייקאן היא הדגם השלישי הנמכר ביותר של הפורשה ונמצאת רק מתחת למאקאן עם 61,944 יחידות והקאיין עם 62,451 יחידות. מרצדס-בנץ EQS טסלה מודל S אאודי אי-טרון GT מדיה וקבצים בנושא פורשה טייקאן בוויקישיתוף אתר האינטרנט הרשמי של פורשה טייקאן (באנגלית) מפרט טכני באתר קארטיוב דניאל שמיל, רואד טריפ עם חיית טרף חרישית: פורשה טייקן החשמלית, באתר TheMarker‏, 18 במרץ 2021 הלל פוסק, ארז ליבן, פורשה טייקן (מבחן בזק) - חשמלית ספורטיבית מספר 1, באתר ynet, 28 במאי 2021 פורשה טייקן החשמלית נחשפת רשמית, באתר קארטיוב, ‏04 בספטמבר 2019 פורשה טייקן החשמלית בישראל - מחיר החל מ-875,000 שקל, באתר קארטיוב, ‏21 ביוני 2020 פורשה Mission E קונספט: התשובה של פורשה לטסלה מודל S, באתר קארטיוב, ‏19 בספטמבר 2015 רועי צוקרמן, פורשה חשפה חשמלית ראשונה, באתר אוטו (מגזין), ‏05 בספטמבר 2019 גרסת בסיס: פורשה טייקן 4S, באתר קארטיוב, ‏15 באוקטובר 2019 פורשה חושפת גרסת הנעה אחורית זולה לטייקן, באתר קארטיוב, ‏20 בינואר 2021 Porsche Taycan Cross Turismo Debuts With Huge Glass Roof, Gravel Mode, Motor1.com (באנגלית) cartube, פורשה מציגה: 2022 טייקן GTS וטייקן GTS ספורט טוריסמו - cartube, באתר www.cartube.co.il 2022 Porsche Taycan GTS Debuts With 590 HP And Sport Turismo Wagon, Motor1.com (באנגלית) Porsche Taycan Turbo S Sets EV Nurburgring Record With 7:33 Lap Time, Motor1.com (באנגלית) Tesla Model S Plaid Sets New Record For Production EVs At Nurburgring, Motor1.com (באנגלית) cartube, פורשה טייקן עוקפת את טסלה על מסלול הנורבורגרינג עם שיא חדש לרכב חשמלי, באתר cartube cartube, הטייקן החשמלית עקפה את ה-911 במכירות השנה - cartube, באתר www.cartube.co.il פורשה טייקאן - נתוני מכירות בארה"ב, באתר carsalesbase פורשה טייקאן - נתוני מכירות באירופה, באתר carsalesbase פורשה טייקאן - נתוני מכירות בישראל, באתר קארזון